Failinime laiend
Failinimelaiend ehk nimelaiend ehk faililaiend on liik metaandmeid, mida kasutatakse enamikus operatsioonisüsteemides, et määrata, kuidas faili kasutada, ilma et selleks peaks faili avama. Windowsi keskkonnas on tuntud laiendid määratud avanema kindla programmiga: näiteks TXT-fail avaneb Windowsi operatsioonisüsteemis vaikimisi Notepadiga, AVI-fail Windows Media Playeriga. Windowsis on tuntud failinimelaiendid vaikimisi peidetud.